anleggsmaskinfører
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Bygg- og anleggsteknikk
Anleggsmaskinfører er en yrkesutøver som betjener gravemaskin, veihøvel, hjullaster, bulldoser, gravelaster/traktorgraver og anleggsdumper i bygge- og anleggsvirksomhet.
Utdanning Utdanningen skjer normalt ved to år i videregående skole og to år i lære. Første året: vg1 Bygg- og anleggsteknikk. Andre året: vg2 Anleggsteknikk. Deretter jobber man som lærling i to år i en bedrift.  Læretiden avsluttes med fagprøve.Med minst fem års relevant praksis i faget og en teoriprøve er det mulig å få gå opp til fagprøven som praksiskandidat. Les mer i Store norske leksikon bygg- og anleggsmaskiner Videregående opplæring i Norge Eksterne lenker utdanning.no: anleggsmaskinfører